  Майя Бывальцева Удмуртиын коронавирус инфекцилы пумит прививкалэсь нырысетӥ компонентсэ 6 сюрс 329 пуктӥз, кыкетӥзэ – 885 мурт. Вакцинациез ортчемъёс пӧлысь 3 сюрс 426 адями – 60 ареслэсь бадӟым адямиос. Со сярысь 8-тӥ тулыспалэ улосвыл тӧроен ортчытэм аппарат кенешон дыръя элькунысь тазалыкез утёнъя министр Георгий Щербак ивортӥз. 7-тӥ тулыспаллы Удмуртие «Спутник V» вакциналэн 29 сюрс 382 дозаез вуиз. Толэзь пумозь эшшо 40 сюрс доза вуоз шуыса чаклало Министрлэн кылъёсызъя, али коронавирусэн висисьёсты 12 эмъюртъёсын эмъяло. 51,8 процентэз койкаос буш. 15-тӥ тулыспалысен Воткаысь ёрос эмъяськонниез (80 койка) азьвыл сямен ужан радлыке выжтыны чакламын. Озьы, элькунын коронавирусэн черламъёс понна 2 сюрс 99 койкаос кылёзы, со пӧлысь 1 сюрс 83-ез кислородэн, 242-ез тыосты шокатӥсь аппаратэн. Ми выль коронавирус инфекицен черлан учыръёслэсь кулэсмемзэс пусйиськом Георгий Щербак, Удмуртиысь тазалыкез утёнъя министрЧерламъёслэн лыдзы кулэсме бере, элькунын сюбегатон ужрадъёсты капчиятонэз эскерыны кулэ, пусйиз Удмуртилэн тӧроез Александр Бречалов. 8-тӥ тулыспаллы стационарын 1 сюрс 68 адями эмъяське, со пӧлысь 562 муртлэн (кык пиналъёс) коронавирус диагноззы зэматэмын. Доразы 974 черламъёс эмъясько. Тодэ вайытом, 8-тӥ тулыспаллы Удмуртиын коронавирусэн черлан 97 выль учыръёсты пусйизы. Тегъёс: Тазалык Ижкар Удмуртия прививка АлександрБречалов ГеоргийЩербак  